**PRAVILA NATEČAJA ZA NAJLEPŠI OKVIR ZA FOTOGRAFIJE 2018**

**1. Uvodne določbe**

S temi pravili so urejena pravila sodelovanja in izvedba nagradnega natečaja, ki ga pod naslovom »NAJLEPŠI OKVIR ZA FOTOGRAFIJE« organizirata podjetji Rayher Adria, d.o.o., Mala ulica 5, Ljubljana in CEWE a.s., Galvaniho 7/b, 82104 Bratislava, Slovaška.

Natečaj poteka tako, da udeleženec/ka natečaja organizatorjema v obliki fotografije samega izdelka posreduje/prijavlja svoj izdelek na natečaj. Natečaj poteka od 10.03.2018 do 15.4.2018. Najlepši okvirji bodo izbrani na podlagi odločitve komisije, sestavljene iz predstavnikov Rayher Adria d.o.o., predstavnikov CEWE a.s. in fotografa Klemna Jakše kot predsednika komisije. Pregled in izbor najbolj izvirnega in najlepšega okvirja bo potekal v mesecu aprilu in sicer do 26. 4. 2018.

**2. Pomen nekaterih izrazov**

V teh pravilih imajo spodaj navedeni izrazi naslednji pomen:

**Organizatorja** natečaja sta Rayher Adria, d.o.o., Mala ulica 5, Ljubljana in CEWE a.s., Galvaniho 7/b, 82104 Bratislava, Slovaška.

**Udeleženec natečaja** je oseba, ki v natečaju sodeluje z oblikovanjem in posredovanjem fotografije izdelka ter izpolnjuje naslednje pogoje:

* je fizična oseba s stalnim ali začasnim prebivališčem v Republiki Sloveniji,
* sodeluje v natečaju tako, da v roku organizatorju dostavi fotografijo izdelka, ki ga organizator izpostavi,
* je avtor gradiva, s katerimi sodeluje v natečaju,
* posreduje gradivo in zahtevane osebne podatke organizatorju.

**Nagrajeni udeleženec** je avtor izbranega gradiva, ki prejme nagrado.

**Gradivo** je fotografija izdelka, ki ga udeleženec prispeva na natečaj.

**Naslov za oddajo gradiva**:

- razvite fotografije izdelanih okvirjev lahko udeleženci dostavijo osebno ali po pošti na sedež organizatorjaRayher Adria, d.o.o., Mala ulica 5, Ljubljana ali njegove izpostave v Kopru, Novi Gorici ali Novem mestu.

- v elektronski obliki jih lahko pošljejo na e-naslov info@rayher.si. Pošljejo lahko največ tri fotografije enega okvirja.

**3. Pogoji za sodelovanje**

Na natečaju lahko sodelujejo vse fizične osebe s stalnim ali začasnim prebivališčem v Republiki Sloveniji, ki izpolnjujejo predpisane pogoje, razen oseb, zaposlenih pri organizatorju, ter drugih oseb, ki so povezane z izvedbo natečaja.

Na natečaju ne morejo sodelovati osebe, ki ne sprejmejo pravil natečaja. Šteje se, da je udeleženec natečaja pravila sprejel s tem, ko je oblikoval in oddal svoj izdelek.

**Večkratno / enkratno sodelovanje**

Vsak udeleženec lahko v natečaju sodeluje z več okvirji, za vsak okvir pošlje do tri fotografije.

**Trajanje**

Natečaj se začne 10.03.2018 in traja do 15.4.2018.

Izbor za najboljši izdelek bo potekal do 26. 4.2018, ko bodo tudi znani rezultati.

**4. Zahteve pri oblikovanju**

Izdelki, okvirji za fotografije, morajo zadostovati funkcionalnosti izdelka in sicer da je končni izdelek namenjen razstavljanju in shranjevanju fotografij. Lahko je stenski ali namizni, izbira tehnike dokončne izdelave je prosta. Osnova za okvir je lahko izdelana predhodno, okvir pa mora biti dokončan kot ročno delo.

Za vse ostale informacije v zvezi z oblikovanjem pišite na info@rayher.si.This e-mail address is being protected from spambots. You need JavaScript enabled to view it

**5. Nagrade**

Nagrade za udeležence natečaja prispevata organizatorja in sicer:

- CEWE vsakemu sodelujočemu po koncu natečaja omogoča brezplačno razvijanje desetih fotografij velikosti 10 x 15. Nagrado lahko sodelujoči izkoristi do 30.6.2018. Nagrada velja za udeleženca in ne za število prijavljenih izdelkov.

- Rayher prvim trem po izboru komisije prispeva darilne bone: prva nagrada bon v vrednosti 40 €, druga nagrada bon v vrednosti 30 € in tretja nagrada bon v vrednosti 20 €.

**6. Potek podelitve nagrad na podlagi odločitve komisije**

Organizator vodi zbirko podatkov udeležencev natečaja. Nagrada se podeli najkasneje 30 dni od zaključka natečaja. Nagrada ni prenosljiva na tretjo osebo. Zmagovalci bodo izbrani na podlagi odločitve komisije, sestavljene iz predstavnikov Rayher Adria, d.o.o., podjetja CEWE in fotografa Klemna Jakše kot predsednika komisije. O izboru se vodi zapisnik.

O rezultatih bodo nagrajenci obveščeni po pošti oziroma e-pošti ter objavljeni na spletni straneh podjetij Rayher Adria, d.o.o in CEWE a.s. .

**Podelitev nagrad vsem udeležencem natečaja**

- Podjetje CEWE a.s. vsakemu sodelujočemu po koncu natečaja omogoča brezplačno razvijanje desetih fotografij. Nagrado lahko sodelujoči izkoristi do 30.6.2018. Vsak sodelujoči bo po končanem natečaju po e-pošti prejel kodo za brezplačno razvijanje desetih fotografij velikosti 10 x 15.

**7. Prevzem nagrad na podlagi odločitve komisije**

Rezultati izbora so dokončni. Nagrad ni mogoče zamenjati.

Nagrajeni udeleženci natečaja bodo o tem, da so bili nagrajeni, obveščeni na spletnih straneh [www.rayher.si](http://www.rayher.si) in [www.cewe.si](file:///C%3A%5CUsers%5CZavrtanik%5CAppData%5CLocal%5CMicrosoft%5CWindows%5CINetCache%5CContent.Outlook%5CT1MANK0Z%5Cwww.xxlfoto.si), ter prek elektronske pošte (oziroma navadne pošte, v kolikor nagrajenec e-pošte nima), poslane najpozneje v 8 (osmih) dneh po zaključku ocenjevanja. Šteje se, da prejemnik prejme pošto s pozivom organizatorja prvi naslednji dan po tem, ko jo je organizator poslal. Za napačno posredovan elektronski ali poštni naslov udeleženca organizator ne odgovarja. Nagrado bo v poslovalnici mogoče prevzeti 30 dni od prejema obvestila ter ob predložitvi veljavnega osebnega dokumenta.

Po izročitvi nagrad prenehajo vse nadaljnje obveznosti ter odgovornost organizatorja do nagrajencev v zvezi z nagradami.

**8. Davki od nagrad**

Nagrajencem bi se po Zakonu o dohodnini, kot velja na dan sprejema teh pravil, vrednost dobitka v natečaju oz. nagradnem žrebanju, ki bi presegala 42 EUR, vštela v davčno osnovo. V kolikor bi vrednost nagrade presegala ta znesek, bi organizatorja obračunala in plačala akontacijo davka od nagrade v skladu z veljavnimi predpisi. Akontacija dohodnine bremeni nagrajenca, bruto vrednost nagrade (to je vrednost, ki je enaka izročeni nagradi, povečani za akontacijo dohodnine) pa bi organizator poročal davčnemu organu, in sicer za leto 2018, v katerem bi bila nagrada izplačana. Morebitne druge davčne obveznosti bremenijo nagrajenca.

**9. Vrstni red sodelovanja v oblikovalskem natečaju.**

1. Udeleženec prinese ali pošlje fotografije svojega okvirja za fotografije in ga s tem prijavi na natečaj. Vsak udeleženec lahko prijavi neomejeno število izdelkov, za vsak ovir lahko pripravi največ tri fotografije.

2. Osebni podatki: udeleženec pred oddajo izpolni zahtevane osebne podatke. Udeleženec mora posredovati osebne podatke (ime, priimek, naslov in elektronski naslov ter telefon). Podatke o davčni številki bomo prosili samo nagrajence.

3. Organizator bo o rezultatih obvestil nagrajence ter objavil na spletni strani podjetij Rayher Adria in CEWE.

4. Izročitev nagrad bo v 30 dneh po izboru nagrade oz. v 8 dneh po posredovanju vseh zahtevanih podatkov izbranca organizatorju, ki jih potrebuje za nakazilo nagrade in akontacije dohodnine (v kolikor nagrada preseže 42 eur).

**10. Prenos avtorskih pravic:**

Udeleženci lahko na natečaj prijavijo svoje avtorsko gradivo. Število izdelanih gradiv ni omejeno. Vsi udeleženci natečaja organizatorju brezplačno podeljujejo prostorsko neomejeno, neizključljivo in prenosljivo pravico uporabe gradiva. Uporaba vsebine zajema zlasti pravico do uporabe kateregakoli detajla ali celote oblikovanega izdelka / fotografije izdelka.

Nagrajeni udeleženec in vsi ostali udeleženci natečaja na organizatorja neodplačno prenesejo vse pravice kakor koli v zvezi z idejno zasnovo (rešitvijo) dela, kar pomeni, da lahko organizator idejno zasnovo vsebinsko, prostorsko in časovno neomejeno uporablja, neomejeno uporablja njene primerke in jo predeluje v okviru izvajanja svojih dejavnosti ter z njo nadalje razpolaga in/ali jo prenaša na tretje, z njim povezane družbe. Udeleženec natečaja se odpoveduje kakršnim koli zahtevkom z zvezi s tem (kar vključuje odpoved avtorskemu honorarju). Udeleženec natečaja jamči, da je idejna zasnova dela v celoti njegovo avtorsko delo ter da z njo ni kršil nobenih avtorskih pravic in/ali katerih koli drugih pravic tretjih oseb ter da nihče v razmerju do organizatorja v zvezi s katero koli pravico, ki jo je organizator pridobil, ne bo uveljavljal nobenih denarnih in/ali katerih koli drugih zahtevkov. Udeleženci natečaja nadalje dovolijo objavo svojih izdelkov na spletnih straneh v lasti organizatorja, v tiskanih in elektronskih medijih ter drugih trženjskih orodjih, namenjenih promociji spletnega natečaja ali dejavnosti organizatorja.

Udeleženci natečaja jamčijo, da je delo njihova avtorska stvaritev oz. da na njem ne obstajajo pravice tretjih oseb in da z njimi niso kršene katere koli druge pravice.

**11. Varstvo osebnih podatkov**

a) S posredovanjem osebnih podatkov, udeleženec natečaja soglaša, da se njegovi osebni podatki obdelujejo na način, določen z veljavnimi predpisi in s temi pravili.

Organizator obdeluje osebne podatke za javno obveščanje o izžrebancih oz. nagrajencih natečaja z objavo njihovih osebnih podatkov (imena, priimka, elektronskega naslova) na spletni strani.

Osebne podatke bodo organizator oz. z njim povezane družbe obdelovali za namene podelitve nagrade in obračun davčnih obveznosti.

b) S posredovanjem podatkov, opredeljenih v tem pravilniku, nagrajeni udeleženec natečaja soglaša, da organizator njegove osebne podatke uporabi za namene podelitve nagrade in obveščanje Davčne uprave o izročenih oz. izplačanih nagradah.

Udeleženec lahko kadar koli pisno, in sicer priporočeno po pošti na naslov organizatorja ali po elektronski pošti na naslov info@rayher.sizahteva, da organizator oz. z njim povezane družbe trajno ali začasno prenehajo uporabljati njegove osebne podatke (razen za namen javne objave na spletni strani organizatorja in izpolnjevanje davčnih obveznosti).

**12. Reklamacije**

Vse morebitne reklamacije v zvezi z natečajem lahko v času poteka natečaja pošljete na elektronski naslov info@rayher.si.

**13. Hramba dokumentacije**

Dokumentacijo v zvezi z natečajem hrani organizator, in sicer:

* dokumentacija v zvezi z organizacijo in izvedbo natečaja ter tudi ta pravila se hranijo v prostorih organizatorja tri (3) leta;
* dokumentacija v zvezi z nagrajenimi udeleženci natečaja (davčna dokumentacija) se hrani v skladu z veljavnimi davčnimi in računovodskimi predpisi.

Po preteku zgoraj navedenih rokov organizator komisijsko uniči dokumentacijo v skladu s svojimi internimi akti.

**14. Končne določbe**

Pravila natečaja stopijo v veljavo dne 01.03.2018. Pravila bodo na vpogled na sedežu organizatorjev do konca natečaja.

Ta pravila se lahko spremenijo v primeru spremembe predpisov, njihovega tolmačenja ali iz drugih utemeljenih razlogov. O morebitni spremembi pravil bo organizator obvestil udeležence z objavo na spletni strani www.rayher.si in www.cewe.si.

Rayher Adria, d.o.o., zastopa: Silva Brodar

CEWE a.s., zastopa: Maša Zavrtanik

Ljubljana, dne 01.03..2018